трябва да превключи. Визуалното указание може да бъде допълнено от други указания, включително звукови, при условие че последните не застрашават безопасността.
 4.2.
 ИСП не трябва да пречи на работата на другите задължителни или необходими за безопасната експлоатация на превозното средство контролно-сигнални устройства, органи за управление или показващи уреди, нито да възпрепятства разпознаването им. Независимо от точка 4.3., сигналът трябва да бъде проектиран така, че да не отвлича вниманието на водача, и да не възпрепятства правилната и безопасната експлоатация на превозното средство.
 4.3.
 ИСП трябва да бъде разположен в съответствие с точка 5.1.2. от Правило No 121 на ООН
 2
 . ИСП трябва да бъде проектиран по такъв начин, че да не може да бъде объркан с никое друго контролно-сигнално устройство, орган за управление или показващ уред, с които е оборудвано превозното средство.
 4.4.
 Може да се използва информационен екран, на който да се изобразяват показанията на ИСП, при условие че те са различни от показанията на другите показващи уреди и са ясно видими и разпознаваеми от водача.
 4.5.
 Показанията на ИСП могат да бъдат временно автоматично припокрити или дезактивирани при извънредни ситуации. Ситуации от такъв характер са такива, които могат да застрашат безопасната експлоатация или целостта на превозното средство, в това число задействането на системите за контрол на теглителната сила или на стабилността на превозното средство, временни индикации от системите за помощ на водача или събития, свързани с неправилно функциониране на превозното средство. ИСП трябва в рамките на 10 секунди или когато това е оправдано поради специфични технически или поведенчески причини, в рамките на повече от 10 секунди, да възобнови обичайната си работа след като извънредната ситуация е престанала да съществува.
 5.
 Функционални изисквания към ИСП (приложими за всички ръчни режими)
 5.1.
 ИСП трябва да предлага смяна на предавката, когато е изчислило, че разходът на гориво при предложената предавка ще е по-нисък от този при текущата предавка, като се имат предвид изискванията, определени в точки 5.2. и 5.3.
 5.2.
 ИСП трябва да бъдат проектирани по такъв начин, че да насърчават оптимизиран по отношение на разхода на гориво стил на управление на превозното средство, при разумно предвидимите условия на управление на превозното средство. Главната цел на ИСП е разходът на гориво на превозното средство да бъде сведен до минимум, когато водачът изпълнява неговите указания. От друга страна, когато се следват указанията на ИСП, регулираните емисии в отработилите газове не трябва да нарастват непропорционално по отношение на началното им равнище. В допълнение, следването на стратегията на ИСП трябва да улесни навременното функциониране на устройствата за контрол на замърсяването, като например катализатори, при пускане в ход на студен двигател, като се сведе до минимум времето им на загряване. За тази цел производителите на превозни средства предоставят техническа документация на органа по одобряване на типа, в която е описано въздействието на стратегията на ИСП върху регулираните емисии в отработилите газове на превозното средство, най-малкото при постоянна скорост на превозното средство, както и скъсяването на загряването на системата за последваща обработка при пускане в ход на студен двигател.
 5.3.
 Следването на указанията на ИСП не